టి.జి.వెంకటేష్

టిజి వెంకటేష్ (జ.1950  మే  1950)  భారతీయ వ్యాపారవేత్త, రాజకీయ నాయకుడు. 1999 నుండి 2004 వరకు, 2009 నుండి 2014 వరకు ఆంధ్రప్రదేశ్ శాసనసభలో శాసనసభ సభ్యుడిగా (ఎమ్మెల్యే) పనిచేశాడు. ఆంధ్రప్రదేశ్ లో నల్లారి కిరణ్ కుమార్ రెడ్డి నేతృత్వంలోని ప్రభుత్వంలో ఆయన చిన్న నీటిపారుదల శాఖ మంత్రిగా ఉన్నాడు. అతను 2016 నుండి రాజ్యసభ సభ్యుడు.

ప్రారంభ జీవితం 
భారతదేశంలోని ఆంధ్రప్రదేశ్ రాష్ట్రంలోని రాయలసీమ ప్రాంతంలో సంపన్న కుటుంబాలలో ఒక కుటుంబానికి చెందిన వ్యక్తిగా  టి.జి. వెంకటేష్ గుర్తించబడ్డాడు.  అతను 1950 మే 16 న ఆంధ్రప్రదేశ్ రాష్ట్రంలోని చిత్తూరు జిల్లాకు చెందిన మదనపల్లె గ్రామంలో టి.జి.గోపాల్ శెట్టి, టి.జి.గౌరమ్మ దంపతులకు  జన్మించాడు. ఆదోని లోని శ్రీ వెంకటేశ్వర విశ్వవిద్యాలయం లో బి.కాం చదివాడు. అతను 1973 ఫిబ్రవరిన టి.జి. స్వరాజ్య లక్ష్మి కుమారిని వివాహం చేసుకున్నాడు. ఈ దంపతులకు ఇద్దరు కుమార్తెలు, టి.జి. భరత్ అనే కుమారుడు ఉన్నారు. అతని కుమారుడు భరత్ 2019 ఆంధ్రప్రదేశ్  అసెంబ్లీ నియోజకవర్గ ఎన్నికల్లో ఎమ్మెల్యేగా పోటీ చేసి వై.యస్.ఆర్ కాంగ్రెస్ పార్టీకి  చెందిన అబ్దుల్ హఫీజ్ ఖాన్ చేతిలో ఓడిపోయాడు.

వ్యాపార వృత్తి 
శ్రీ రాలయసీమ్ ఆల్కలీస్, అలైడ్ కెమికల్స్ అనే కాస్టిక్ సోడా ఫ్యాక్టరీని విజయవంతంగా ప్రారంభించిన తరువాత, వెంకటేష్ శక్తివంతమైన కాల్షియం హైపోక్లోరైట్, విద్యుత్ ప్రాజెక్టులు, పవన శక్తి, జంతువుల వ్యాక్సిన్ల తయారీ, పెద్ద ఎత్తున ఉప్పు ఉత్పత్తి చేసే యూనిట్లు, సినిమా థియేటర్లు, స్టార్ హోటళ్ళు  ఆంధ్రప్రదేశ్, కర్ణాటక, తమిళనాడు వ్యాప్తంగా ప్రారంభించాడు. 

కొంతకాలం ఆంధ్రప్రదేశ్ స్టేట్ ట్రేడింగ్ కార్పొరేషన్ చైర్మన్‌గా ఉన్నాడు.

రాజకీయ జీవితం 
1999 రాష్ట్ర అసెంబ్లీ ఎన్నికల్లో తెలుగు దేశం పార్టీ (టిడిపి) అభ్యర్థిగా కర్నూల్ శాసనసభ నియోజకవర్గంలో విజయవంతంగా  భారత జాతీయ కాంగ్రెస్‌కు చెందిన వి.రంభూపాల్ చౌదరి మీద పోటీలో నిలబడ్డారు. 2004 ఆంధ్రప్రదేశ్ శాసనసభ ఎన్నికలలో అదే పార్టీ తరపున అదే నియోజకవర్గంలో నిలబడి, కమ్యూనిస్ట్ పార్టీ ఆఫ్ ఇండియా (మార్క్సిస్ట్) కు చెందిన ఎం. అబ్దుల్ గఫూర్  తరువాత రెండవ స్థానంలో నిలిచాడు.  అతను ఆ సంవత్సరం తరువాత భారత జాతీయ కాంగ్రెస్ లో  చేరాడు.  ఆ పార్టీ అభ్యర్థిగా అతను 2009 ఎన్నికలలో గఫూర్‌ను ఓడించాడు. 

తెలంగాణ ప్రత్యేక రాష్ట్రంగా ఏర్పడే ఆంధ్రప్రదేశ్ యొక్క విభజనపై అభ్యంతరం వ్యక్తం చేస్తూ, వెంకటేష్ తన మద్దతును తెలుగుదేశం పార్టీకి మార్చి 2014లో ఇచ్చాడు. ఇటీవల కాలంలో అనేకమంది రాజకీయ నాయకులు అనుసరించిన మార్గంలోనే తెలుగు దేశం పార్టీలోకి చేరాడు.

  2014 లో మళ్ళీ తెలుగుదేశం పార్టీ  అభ్యర్థిగా కర్నూలులో నిలబడి, వైయస్ఆర్ కాంగ్రెస్ పార్టీకి చెందిన ఎస్వీ మోహన్ రెడ్డి తరువాత  రెండవ స్థానంలో నిలిచాడు. 

అతను జూన్ 2016 నుండి ఆంధ్రప్రదేశ్‌కు  ప్రాతినిధ్యం వహిస్తున్న రాజ్యసభలో టిడిపి సభ్యుడిగా ఉన్నాడు. 

2013 లో ఆంధ్రప్రదేశ్ రాష్ట్ర ప్రభుత్వంలో  మైనర్ ఇరిగేషన్ మంత్రిగా ఉన్నప్పుడు, వెంకటేష్ ఆంధ్రప్రదేశ్‌లోని ఆర్య వైశ్య సమాజానికి మద్దతు ఇస్తానని హామీ ఇచ్చాడు. వారు రాజకీయంగా తమ మార్గాన్ని కోల్పోయారని, వారి వాణిజ్య సామర్థ్యాన్ని పెంపొందించుకోవాల్సిన అవసరం ఉందని సూచించాడు. 

కంచ ఐలయ్య దేశద్రోహి అని ఉరి తీయాలని 2017 సెప్టెంబర్‌లో వెంకటేష్ సూచించాడు.  మత, కుల- ఆధారిత ద్వేషాన్ని ప్రేరేపించినందున ఐలయ్య రాసిన పుస్తకం "సామాజిక స్మగ్లర్లు-కోమటోళ్ళు" ను  నిషేధించాలని అతను అభిప్రాయపడ్డాడు.  2012 లో, అతను ఇండియన్ అడ్మినిస్ట్రేటివ్ సర్వీస్ (ఐఎఎస్) లో పని చేయని సభ్యులను కాల్చాలని సూచించడం ద్వారా వివాదాన్ని ఎదుర్కొన్నాడు. కొంతమంది దీనిని హత్యకు ప్రేరేపించారని భావించారు. తదనంతరం ఇది ప్రసంగం అని, ఐఎఎస్ అధికారులు వారి అసమర్థతను అంగీకరిస్తే దాన్ని ఉపసంహరించుకుంటానని పేర్కొన్నాడు.  2019 ఆంధ్రప్రదేశ్ శాసనసభ ఎన్నికల్లో తెలుగుదేశం పార్టీ  ఓడిపోయినందున 2019 జూన్ 20 న ఆయన భారతీయ జనతా పార్టీలో చేరాడు. తన కాలంలో అతను మూడు రాజకీయ పార్టీలను మార్చాడు.  టిడిపితో కలిసి తన రాజకీయ జీవితాన్ని ప్రారంభించి, తరువాత అతను భారత జాతీయ కాంగ్రెస్ లో చేరి తరువాత మళ్ళీ తెలుగుదేశం పార్టీలోకి తిరిగి వచ్చి తదువరి 2019లో భారతీయ జనతాపార్టీ లో చేరి బి.జె.పి తరపున రాజ్యసభ సభ్యునిగా ఉన్నాడు.

మూలాలు

బాహ్య లంకెలు 

 టిజివి గ్రూప్ హోమ్‌పేజీ
1950 జననాలు
జీవిస్తున్న ప్రజలు
భారతీయ జనతా పార్టీ రాజకీయ నాయకులు
పార్టీలు ఫిరాయించిన రాజకీయ నాయకులు
ఆంధ్రప్రదేశ్ నుండి ఎన్నికైన రాజ్యసభ సభ్యులు